7729 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 552 

25 Απριλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάθεση έργου με σύμβαση. 1 

Μεταφορά ημέρας εορτασμού της 1ης Μάίου. 2 

Διαδικασία δημοσιοποίησης αιτήσεων για χορήγηση 
άδειας εγκατάστασης και αποφάσεων χορήγησης 
αδειών εγκατάστασης για την ίδρυση δραστηριο¬ 
τήτων, σύμφωνα με τις παρ. 5 και 6 του άρθρου 6, 

του Ν. 3325/2005 (ΦΕΚ68 Α'). 3 

Καθορισμός διαφορετικής προθεσμίας διεκπεραίω¬ 
σης υποθέσεων πολιτών από το Υπουργείο Αγροτι¬ 
κής Ανάπτυξης και Τροφίμων. 4 

Τροποποίηση της Απόφασης συγκρότησης της Ομά¬ 
δας Κατάρτισης «Σχεδίου Ανάπτυξης Μεταφορών 

της Χώρας 2007-2013». 5 

Τροποποίηση της υπ’ αριθμ. 62869/6159/27.10.2004 
απόφασης του Υφυπουργού Μεταφορών και Επι¬ 
κοινωνιών, περί συγκρότησης της επιτροπής παρα¬ 
κολούθησης εφαρμογής των μέτρων για την εξυ¬ 


πηρέτηση της πρόσβασης εμποδιζομένων ατόμων 


στις Υπηρεσίες τουΥΠ. Μ.Ε. 6 

Συγκρότηση Επιτροπής, υπεύθυνης για την παρακο¬ 
λούθηση εφαρμογής και τον εμπλουτισμό του Νέ¬ 
ου Κανονισμού Παροχών του Οργανισμού Περί¬ 
θαλψης Ασφαλισμένων Δημοσίου. 7 


ΑΠΟΦΑΣΕΙΣ 

Αριθ. 19921 (1) 

Ανάθεση έργου με σύμβαση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 


ΑΠΟΚΕΝΤΡΩΣΗΣ-ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 6 του Ν. 2527/1997 «Τροποποίηση και 
συμπλήρωση διατάξεων του Ν. 2190/1994 και άλλες δια¬ 
τάξεις» (ΦΕΚ 206/τ.Α'/8.10.1997). 

β) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα», (ΦΕΚ 137/τ.Α'/1985) το οποίο προ¬ 
στέθηκε με το άρθρο 27 του Ν. 2081/1992 (ΦΕΚ 159/τ.Α'/ 


1992) και τροποποιήθηκε με την παράγραφο 2α του άρ¬ 
θρου 1 του Ν. 2469/1997 (ΦΕΚ 38/τ.Α'/1997). 

γ) Της παραγράφου 3 του άρθρου 22 του Ν. 2362/1995 
«Περί Δημοσίου Λογιστικού, Ελέγχου των Δαπανών του 
Κράτους» (ΦΕΚ247/τ.Α'/1995). 

δ) Του Π.Δ. 373/1995 «Συγχώνευση των Υπουργείων 
Προεδρίας της Κυβέρνησης και Εσωτερικών, στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων του» (ΦΕΚ 
201/τ.Α'/1995). 

ε) Του Π.Δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚ 57/τ.Α'/2002). 

στ) Τηςπαραγράφου 51 του άρθρου 1 του Ν. 2412/1996 
«Μεταφορά αρμοδιοτήτων από το Υπουργικό Συμβούλιο 
σε άλλα Κυβερνητικά Όργανα και άλλες διατάξεις» (ΦΕΚ 
123/τ.Α'/17.6.1996). 

ζ) Την υπ’ αριθμ. 14650/Δ10Ε85 (ΦΕΚ 519/ 17.3.2004) 
Κοινή απόφαση του Πρωθυπουργού και Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών». 

2. Τη υπ’ αριθμ. ΔΙΠΠ/Φ.ΕΓΚΡ. 1/69/2288/31.3.2005 
απόφαση της Επιτροπής της παραγράφου 1 του άρθρου 
2 της υπ’ αριθμ. 55/1998 ΠΥΣ (παράγραφος 51 του άρ¬ 
θρου 1 του Ν. 2412/1996). 

3. Την υπ’ αριθμ. 7/2005 γνωμοδότηση του Γ Τμήματος 
του Νομικού Συμβουλίου του Κράτους, από την οποία 
προκύπτει ότι πρόκειται για γνήσιες συμβάσεις έργου και 
δεν υποκρύπτεται εξαρτημένη εργασία. 

4. Το γεγονός ότι από τις προτεινόμενες διατάξεις προ- 
καλείται σε βάροςτου κρατικού προϋπολογισμού, δαπάνη 
ύψους ενός εκατομμυρίου εξακοσίων εβδομήντα επτά χι¬ 
λιάδων τριακοσίων δώδεκα ευρώ (1.677.312,00 €) έκτων 
οποίων ποσό ενός εκατομμυρίου τριακοσίων ενενήντα 
επτά χιλιάδων επτακοσίων εξήντα ευρώ (1.397.760,00 €) 
για το έτος 2005 και το υπόλοιπο διακόσιες εβδομήντα εν¬ 
νέα χιλιάδες πεντακοσίων πενήντα δύο ευρώ (279.552,00 
€) για το έτος 2006 και θα βαρύνει τις πιστώσεις του προϋ¬ 
πολογισμού του Υπουργείου Εσωτερικών, Δημόσιας Διοί¬ 
κησης και Αποκέντρωσης (Ειδικός Φορέας 07-110, ΚΑΕ 
0871) όπου υπάρχει εγγεγραμμένη πίστωση, αποφασί¬ 
ζουμε: 

1. Αναθέτουμε έργο με σύμβαση μίσθωσης, σύμφωνα 
με τις ανωτέρω διατάξεις και το άρθρο 681 ΚΕ του Αστι- 

κού Κώδικα, σε ενενήντα ένα (91) άτομα Πανεπιστημια¬ 
κής και Δευτεροβάθμιας εκπαίδευσης, από τα οποία τα 
πενήντα (50) τουλάχιστον θα έχουν γνώση χειρισμού Ηλε¬ 
κτρονικού Υπολογιστή. 

2. Το έργο που ανατίθεται στα άτομα αυτά είναι: 

α) Την επικαιροποίηση ύστερα από το Π.Δ. 164/2004 
της απογραφήςτου προσωπικού των Ο.Τ.Α. α' βαθμού και 
των προσώπων των δημοτικών και κοινοτικών επιχειρήσε¬ 
ων. 

β) Την επεξεργασία του Μητρώου των δημοτικών και 
κοινοτικών επιχειρήσεων και κατηγοριοποίησή τους ανά 
αντικείμενο δράσης. 

γ) Την προσαρμογή των στοιχείων αναφορικά με την κα¬ 
ταγραφή των αλλοδαπών και των μεταναστών στη χώρα, 
της περιόδου 2000 - 2004 σε μορφή συμβατή με την κα- 
ταχώρησή της και επεξεργασία της σε πρόγραμμα εφαρ¬ 
μογής λογισμικού. 

δ) Την καταγραφή όλων των απογραφικών στοιχείων 
αναφορικά με τις πραγματοποιθείσες ενέργειες και την 
έκδοση αδειών παραμονής για τους πραγματοποιηθέ- 
ντες Ολυμπιακούς Αγώνες του 2004. 

ε) Την ταξινόμηση του αρχειακού υλικού του Υπουργεί¬ 
ου Εσωτερικών, Δημόσιας Διοίκησης και Αποκέντρωσης 
που φυλάσσεται στα αρχεία του ΥΠΕΣΔΔΑ που διατη¬ 
ρούνται στο Καλαμάκι Αττικής προκειμένου αυτό να κα¬ 
ταστεί αξιοποιήσιμο ιστορικά και να αξιοποιηθεί από τα 
Γ ενικά Αρχεία του Κράτους. 

στ) Επεξεργασία και καταγραφή των χορηγηθεισών 
αδειών παραμονής, καθώς και των εκκρεμών αιτήσεων 
προς ενέργεια από τη Διεύθυνση Αλλοδαπών και Μετα¬ 
νάστευσης του Υπουργείου Εσωτερικών, Δημόσιας Διοί¬ 
κησης και Αποκέντρωσης. 

ζ) Κατηγοριοποίηση και καταγραφή των αιτήσεων πολι¬ 
τογράφησης και απόκτησης Ελληνικής Ιθαγένειας. 

η) Την προεργασία και την ταξινόμηση των στοιχείων 
εφαρμογής των διατάξεων του Ν. 3202/2003 για τη σύ¬ 
σταση ταμειακής υπηρεσίας των Δημοτικών Ταμείων και 
καταγραφής των αναγκών που θα προκύψουν από τις 
ανάγκες στελέχωσης των προς σύσταση δημοτικών τα¬ 
μείων. 

θ) Την προεργασία για τη σύσταση και εφαρμογή, κα¬ 
θώς και τη λειτουργία του Εθνικού Δημοτολογίου. 

3. Το έργο αυτό θα πρέπει να ολοκληρωθεί μέσα σε δώ¬ 
δεκα (12) μήνες. 

4. Τόπος εκτέλεσης του έργου ορίζεται το Υπουργείο 
Εσωτερικών, Δημόσιας Διοίκησης και Αποκέντρωσης. 

5. Καθορίζουμε τη συνολική αμοιβή έκαστου αναδόχου, 
στο ποσό των δεκαοκτώ χιλιάδων τετρακοσίων τριάντα 
δύο ευρώ (18.432,00 €) συμπεριλαμβανομένου και του 
αναλογούντος Φ.Π.Α. 

6. Το έργο που περιγράφεται αναλυτικά στην παράγρα¬ 
φο 2 α, β, γ, δ, ε, στ, ζ, η και θ συντελείται στα πλαίσια των 
Νόμων 2539/1997, 2839/2000, 2910/2001, Ν. 3202/2003 
και του 3274/2004 και ειδικότερα στις ανάγκες που προ¬ 
κύπτουν με τις ρυθμίσεις που εισάγουν οι διατάξεις αυ¬ 
τές, και οι οποίες δεν έχουν αποτελέσει αντικείμενο στις 
μέχρι τώρα απασχολήσεις των υπηρετούντων υπαλλή¬ 
λων, στα πλαίσια των συνήθων καθηκόντων τους. 

Επίσης οι ανάγκες αυτές δεν είναι δυνατόν να αντιμε- 
τωπισθούν από το προσωπικό που υπηρετεί στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης, δεδομένου ότι οι νέες ρυθμίσεις προϋποθέτουν για 
την ολοκλήρωση της εφαρμογής τους, την εντός τακτού 


χρόνου συλλογή και επεξεργασία των στοιχείων που ανα- 
φέρονται ανωτέρω και αποτελεί έκτακτη, υπηρεσιακή 
ανάγκη, διάφορη των τακτικών αναγκών για την κάλυψη 
των οποίων είναι συστημένες οι υπηρεσίες του Υπουργεί¬ 
ου Εσωτερικών, Δημόσιας Διοίκησης και Αποκέντρωσης. 

Κατά συνέπεια το ανωτέρω αντικείμενο της μίσθωσης 
έργου δεν καλύπτει πάγιες ανάγκες, αλλά συνιστά έκτα¬ 
κτη ανάγκη, που θα ολοκληρωθεί σε δεδομένο χρονικό 
διάστημα, με την έννοια ότι δεν θα επαναληφθεί στο μέλ¬ 
λον, αλλά θα εξαντληθεί στο προκαθορισμένο χρονικό 
διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠ. ΟΙΚΟΝΟΜΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ Π. ΔΟΥΚΑΣ 

-♦- 

Αριθ. Γ2γ/οίκ. 7621 (2) 

Μεταφορά ημέρας εορτασμού της 1 ης Μάίου. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Την διάταξη της παρ. 11 του άρθρου 1 του Ν. 1157/ 
1981 «Περί κυρώσεωςτης από 29.12.1980 πράξεως Νο¬ 
μοθετικού Περιεχομένου του Προέδρου της Δημοκρα¬ 
τίας, περί καθιερώσεως πενθημέρου εβδομάδας εργα¬ 
σίας των δημοσίων εν γένει υπηρεσιών και ρυθμίσεως συ¬ 
ναφών θεμάτων και τροποποιήσεως διατάξεων ταύτης» 
(ΦΕΚ 126Α') σύμφωνα με την οποία η 1" Μάίου είναι αργία 
για τις δημόσιες υπηρεσίες. 

2. Το γεγονός ότι η 1η Μάίου συμπίπτει με την Κυριακή 
του Πάσχα. 

3. Το ότι σύμφωνα με τις ισχύουσες διατάξεις δεν πα¬ 
ρέχεται δυνατότητα μεταφοράς αργίας σε άλλη ημέρα, 
αποφασίζουμε: 

Τη μεταφορά του εορτασμού της 1 ης Μάίου 2005, την 
11 ην Μάίου, ημέρα Τετάρτη. Η ημέρα αυτή του εορτα¬ 
σμού δεν είναι αργία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 
-♦- 

Αριθ. Φ15/ΟΙΚ.8101/624 (3) 

Διαδικασία δημοσιοποίησης αιτήσεων για χορήγηση 
άδειας εγκατάστασης και αποφάσεων χορήγησης 
αδειών εγκατάστασης για την ίδρυση δραστηριοτή¬ 
των, σύμφωνα με τις παρ. 5 και 6 του άρθρου 6, του 
Ν. 3325/2005 (ΦΕΚ68Α'). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη τις διατάξεις: 

1. Του άρθρου 10 του Ν. 1599/1986 Σχέσεις Κράτους 
Πολίτη, καθιέρωση νέου τύπου ταυτότητας και άλλες δια¬ 
τάξεις. 

2. Του Ν. 1558/1985 (ΦΕΚ 137 Α') «Κυβέρνηση και Κυ¬ 
βερνητικά Όργανα». 

3. Του Ν. 3325/2005 (ΦΕΚ68 Α') «Ίδρυση και λειτουργία 
βιομηχανικών - βιοτεχνικών εγκαταστάσεων στο πλαίσιο 
της αειφόρου ανάπτυξης και άλλες διατάξεις» και ιδιαίτε¬ 
ρα τις παρ. 5 και 6 του άρθρου 6, αυτού. 

4. Του Π.Δ. 229/1986 (ΦΕΚ96Α') «Σύσταση και οργάνω¬ 
ση της Γενικής Γραμματείας Βιομηχανίας» και του Π.Δ. 
396/1989 (ΦΕΚ172 Α') «Οργανισμόςτης Γενικής Γραμμα- 
τείας Βιομηχανίας» όπως συμπληρώθηκε και τροποποιή¬ 
θηκε από το Π.Δ. 189/1995 (ΦΕΚ99Α'). 

5. Του Π.Δ. 27/1996 (ΦΕΚ 19 Α') «Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

6. Τις διατάξεις του Π.Δ. 122/2004 (ΦΕΚ 85 Α') «Ανασύ¬ 
σταση του Υπουργείου Τουρισμού». 

7. Του Π.Δ. 121/2004 (ΦΕΚ84Α') «Διορισμός Υπουργών 
και Υφυπουργών». 

8. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού αποφασίζουμε: 

ΑΡΘΡΟ ΜΟΝΟ 

Καθορίζουμε τοντρόπο και τη διαδικασία δημοσιοποίη¬ 
σης των αιτήσεων για χορήγηση άδειας εγκατάστασης 
και αποφάσεων χορήγησης αδειών εγκατάστασης για την 
ίδρυση δραστηριοτήτων που ορίζονται στις παρ. 5 και 6 
του άρθρου 6, του Ν. 3325/2005, ως εξής: 

1. Η Αδειοδοτούσα Αρχή εντός είκοσι (20) εργάσιμων 
ημερών από της υποβολής της αίτησης για χορήγηση 
άδειας εγκατάστασης για ίδρυση μονάδος, προβαίνει στη 
δημοσίευσή της σε μία τουλάχιστον ημερήσια τοπική εφη¬ 
μερίδα και στην περίπτωση που δεν υπάρχει, σε ημερήσια 
εφημερίδα ευρύτερης κυκλοφορίας, εφόσον η αξία του 
μηχανολογικού εξοπλισμού της επένδυσης υπερβαίνει το 
ποσόντου ενός εκατομμυρίου (1.000.000) ευρώ. 

2. Η Αδειοδοτούσα Αρχή προβαίνει στη δημοσίευση σε 
μία τουλάχιστον ημερήσια τοπική εφημερίδα και στην πε¬ 
ρίπτωση που δεν υπάρχει, σε ημερήσια εφημερίδα ευρύ¬ 


τερης κυκλοφορίας, των χορηγούμενων αδειών εγκατά¬ 
στασης για ίδρυση (εγκατάσταση δραστηριότητας για 
πρώτη φορά σε συγκεκριμένη θέση) ή ενιαίων αδειών 
εγκατάστασης και λειτουργίας στην περίπτωση νομιμο¬ 
ποίησης δραστηριότητας (πρώτη άδεια λειτουργίας). 

Η δημοσιοποίηση των αδειών εγκατάστασης ή ενιαίων 
αδειών εγκατάστασης και λειτουργίας κατά τα ανωτέρω, 
γίνεται εντός είκοσι (20) εργάσιμων ημερών από την ημε¬ 
ρομηνία έκδοσης της άδειας. Η δαπάνη της δημοσιοποί¬ 
ησης βαρύνει το φορέα της δραστηριότητας. 

3. Στην περίπτωση δημοσιοποίησης της αίτησης για χο¬ 
ρήγηση άδειας εγκατάστασης, το κείμενο της δημοσιο¬ 
ποίησης αναφέρεται στο Παράρτημα I. 

4. Στην περίπτωση δημοσιοποίησης άδειας εγκατάστα¬ 
σης (ίδρυση / μετεγκατάσταση / ενιαία άδεια εγκατάστα¬ 
σης και λειτουργίας) το κείμενο της δημοσιοποίησης ανα- 
φέρεται στο Παράρτημα II. 

5. Από την ημερομηνία δημοσιοποίησης κατά τα ανωτέ¬ 
ρω των αιτήσεων και των αδειών εγκατάστασης ή ενιαίων 
αδειών εγκατάστασης και λειτουργίας, θεωρείται ότι έλα¬ 
βε γνώση κάθε ενδιαφερόμενος ο οποίος μπορεί να γνω¬ 
ρίσει τις τυχόν αντιρρήσεις του και να ασκήσει τα προ- 
βλεπόμενα από τις κείμενες διατάξεις βοηθήματα δικα¬ 
στικής και διοικητικής προστασίας. 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως, με την οποία 
παύει να ισχύειηυπ’αριθμόνΦ.15/οικ.5243/251/19.2.1998 
απόφαση της Υφυπουργού Ανάπτυξης. 

Τα παραρτήματα αποτελούν αναπόσπαστο τμήμα της 
παρούσας απόφασης 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ I 

ΥΠΟΔΕΙΓΜΑ ΔΗΜΟΣΙΟΠΟΙΗΣΗΣ 

Με την υπ’ αριθμόν . 

αίτηση του/της . 

κατατέθηκε στη Διεύθυνση Ανάπτυξης της Νομαρχιακής Αυτοδιοίκησης 

., προκειμένου να χορηγηθεί 

άδεια εγκατάστασης για ίδρυση ή έπειτα από μετεγκατάσταση, στη θέση 

- οδό . στο Δήμο 

. Νομού ., 

μονάδας ., 

α) μηχανολογικού εξοπλισμού παραγωγικών μηχανημάτων κινητήριας 

ισχύος . Κνν και θερμικής ισχύος . Κ \Ν, β) 

μηχανημάτων προστασίας περιβάλλοντος κινητήριας ισχύος 

. Κ\Λ/ και θερμικής ισχύος . Κ\Λ/ γ) μηχανημάτων 

που δεν σχετίζονται άμεσα με την παραγωγική διαδικασία 
(πυρόσβεσης, εξυπηρέτησης κτιρίων κλπ) κινητήριας ισχύος 

.Κνν και θερμικής ισχύος.Κ\Λ/, δ) συνολικής αξίας 

.€ ε) βαθμού όχλησης. 

Ο Διευθυντής 


Υπογραφή 

ΠΑΡΑΡΤΗΜΑ II 

ΥΠΟΔΕΙΓΜΑ ΔΗΜΟΣΙΟΠΟΙΗΣΗΣ 

Με την υπ’ αριθμόν . 

απόφαση της Διεύθυνσης Ανάπτυξης της Νομαρχιακής Αυτοδιοίκησης 
χορηγήθηκε άδεια εγκατάστασης (ίδρυση / μετεγκατάσταση / ενιαία 
άδεια εγκατάστασης και λειτουργίας), στη θέση - οδό 

. στο Δήμο. 

Νομού . 

μονάδας ., 

α) μηχανολογικού εξοπλισμού παραγωγικών μηχανημάτων κινητήριας 

ισχύος . Κνν και θερμικής ισχύος . Κ)Λ/, β) 

μηχανημάτων προστασίας περιβάλλοντος κινητήριας ισχύος 

. Κνν και θερμικής ισχύος . Κνν γ) μηχανημάτων 

που δεν σχετίζονται άμεσα με την παραγωγική διαδικασία 
(πυρόσβεσης, εξυπηρέτησης κτιρίων κλπ) κινητήριας ισχύος 

. Κνν και θερμικής ισχύος . Κνν, δ) συνολικής αξίας 

.€ ε) βαθμού όχλησης. 

Ο Διευθυντής 


Υπογραφή 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 266702 (4) 

Καθορισμός διαφορετικής προθεσμίας διεκπεραίωσης 
υποθέσεων πολιτών από το Υπουργείο Αγροτικής Ανά¬ 
πτυξης και Τροφίμων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Του άρθρου 29 α του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ/Α 137) όπως τροποποιήθηκε 
και ισχύει. 

2. Τηςπαραγράφου 13του άρθρου 25του Ν. 2539/1997 
«Συγκρότηση της Πρωτοβάθμιας Τοπικής Αυτοδιοίκη¬ 
σης» (ΦΕΚΑ244). 

3. Του άρθρου 5 του Ν. 1943/1991 (ΦΕΚ/Α 50) και του 
άρθρου 4 παρ. 1 του Ν. 2690/1999 (ΦΕΚ/Α 45) όπως αντι- 
καταστάθηκαν, τροποποιήθηκαν και συμπληρώθηκαν με 
τηνπαρ. 1 του άρθρου 11 του Ν. 3230/2004 (ΦΕΚ/Α44) και 
την παρ. 1 του άρθρου 6 του Ν. 3242/2004 (ΦΕΚ/Α 102). 

4. Το, από 5.10.2004, υπηρεσιακό σημείωμα της Δ/νσης 
Εισροών Φυτικής Παραγωγής. 

5. Το, από 16.12.2004, υπηρεσιακό σημείωμα της 
Δ/νσης Αξιοποίησης Εγγειοβελτιωτικών Έργων και Μη¬ 
χανικού Εξοπλισμού. 

6. Το υπ’ αριθμ. 04/526/13.1.2005 έγγραφο της Νομαρ¬ 
χιακής Αυτοδιοίκησης Θεσσαλονίκης. 

7. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Α. Ορίζουμε ότι, οι παρακάτω υποθέσεις αρμοδιότητας 
υπηρεσιών Υπουργείου Αγροτικής Ανάπτυξης και Τροφί¬ 
μων, εξαιρούνται από τις προθεσμίες που προβλέπονται 
στις προαναφερόμενες διατάξεις και μπορούν να διεκπε- 
ραιώνονται στις οριζόμενες για κάθε μία από αυτές, στην 
παρούσα απόφαση, προθεσμίες για τους κάτωθι λόγους 
αντίστοιχα: 

1. Δώδεκα (12) μήνες μετά τη λήξη του τελευταίου ημε¬ 
ρολογιακού έτους που λήγει ο χρονικά προβλεπόμενος 
πειραματισμός για κάθε φυτικό είδος, για έκδοση αποφά¬ 
σεων έγκρισης εγγραφής ποικιλιών καλλιεργουμένων 
φυτικών ειδών, καθώς και χορήγησης πιστοποιητικών φυ¬ 
τικής δημιουργίας, σύμφωνα με τα οριζόμενα από το 
Ν. 1564/1985 άρθρα 6 και 8 (ΦΕΚ Α/164). 

2. Έξι (6) μήνες, για προσφυγές πολιτών (φυσικών ή νο¬ 
μικών προσώπων) κατά αποφάσεων, που προβλέπονται 
από το Ν. 1564/1985. 

3. Δώδεκα (12) μήνες από την ημερομηνία υποβολής 
της αίτησης με όλα τα προβλεπόμενα δικαιολογητικά, για 
χορήγηση άδειας κυκλοφορίας νέων τύπων λιπασμάτων 
ή ομάδων νέων τύπων λιπασμάτων, σύμφωνα με τα ορι¬ 
ζόμενα από την κοινή υπουργική απόφαση 291180/ 
11034/2002 (τ.Β' 1274) «Άδειες κυκλοφορίας νέων τύπων 
λιπασμάτων» όπως έχει τροποποιηθεί με την κοινή 
υπουργική απόφαση 257921/2004 (τ.Β' 955). 

4. Έξι (6) μήνες, για ικανοποίηση αιτήματος για αγροτι¬ 
κό εξηλεκτρισμό. 

Σχετικά με τις αποκεντρωμένες αρμοδιότητες του 
Υπουργείου: 

5. Τρεις (3) μήνες, για έκδοση αδειών χρήσης νερού. 

6. Είκοσι τέσσερεις (24) μήνες, για σύσταση Οργανι¬ 
σμών Εγγείων Βελτιώσεων (Ο.Ε.Β.). 


Οι προτεινόμενες κατά τα ανωτέρω προθεσμίες κρίνο- 
νται αναγκαίες, για τους κατωτέρω αντίστοιχους λόγους: 

1. Απαιτείται διενέργεια πειραματισμού, σύμφωνα με 
τις εθνικές και κοινοτικές διατάξεις, διενέργεια διαφόρων 
εργαστηριακών αναλύσεων από Ιδρύματα Έρευνας ή Ιν¬ 
στιτούτα, επεξεργασία και αξιολόγηση των αποτελεσμά¬ 
των πειραματισμού και αναλύσεων, γνωμοδότηση συλλο¬ 
γικών τεχνικών οργάνων, έκδοση των αποφάσεων. 

2. Απαιτείται η σύγκληση και γνωμοδότηση των αρμο¬ 
δίων συλλογικών τεχνικών οργάνων επί της προσφυγής 
και έκδοσης απόφασης. 

3. Η άδεια χορηγείται σύμφωνα με το Ν. 1565/1985 
(ΦΕΚ/Α 164) «Λιπάσματα» (άρθρο 4, παρ. 9,11), όπως αντι- 
καταστάθηκε με το Ν. 2326/1995 (ΦΕΚ/Α 153) (άρθρο 2), 
ύστερα από τη γνωμοδότηση της Τεχνικής Γνωμοδοτικής 
Επιτροπής Λιπασμάτων (ΤΕ.Γ.Ε.Λ.) η οποία επεξεργάζεται 
τον τεχνικό φάκελο κάθε προϊόντος ή ομάδας προϊόντων, 
με τα δικαιολογητικά που αναφέρονται στις παραπάνω 
σχετικές αποφάσεις, πολλά από τα οποία αφορούν εξειδι- 
κευμένα επιστημονικά θέματα, βιβλιογραφικά δεδομένα 
ερευνών και στοιχείωντης αγοράς πολλών ετών. Δηλαδή, 
απαιτείται η σύμφωνη γνώμη πολλών φορέων και ειδικών 
επιστημόνων διαφόρων ειδικοτήτων, διαδικασία χρονοβό- 
ρα και σχολαστική για τον κάθε τεχνικό φάκελο. 

4. Η πολυπλοκότητα του θέματος, απαιτεί την εμπλοκή 
πολλών υπηρεσιών και την ανάγκη ένταξης σε συλλογικό 
πρόγραμμα (ετήσιο). 

5,6. Η σύσταση και συνεδρίαση επιτροπών, η γνωμοδό¬ 
τηση του Περιφερειακού Γνωμοδοτικού Συμβουλίου Εγ¬ 
γείων Βελτιώσεων, οι έλεγχοι και οι διαδικασίες κοινοποί¬ 
ησης αποτελεσμάτων αυτών, η έκδοση αποφάσεων Περι¬ 
φερειαρχών ή Νομαρχών, η ανακοίνωση αποτελεσμάτων 
επιτροπών και λοιπών άλλων κατά περίπτωση πράξεων, 
συνιστούντους ειδικούς λόγους που επιβάλλουν μεγαλύ¬ 
τερη προθεσμία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2005 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΓΡΟΤΙΚΗΣ ΑΝΑΠΤΥΞΗΣ 

ΚΑΙ ΑΠΟΚΕΝΤΡΩΣΗΣ ΚΑΙ ΤΡΟΦΙΜΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΕΥΑΓΓΕΛΟΣ ΜΠΑΣΙΑΚΟΣ 
-♦- 

Αριθ. 831/Φ.31 (5) 

Τροποποίηση της Απόφασης συγκρότησης της Ομάδας 
Κατάρτισης «Σχεδίου Ανάπτυξης Μεταφορών της Χώ¬ 
ρας 2007-2013». 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανα» (Φ.Ε.Κ. 137/τ.Α', όπως προστέθηκε 
μετο άρθρο 27του Ν. 2081/1992 (Φ.Ε.Κ. 154/τ.Α'καιαντι- 
καταστάθηκε με το άρθρο 1 παρ. 2α του Ν. 2469/1997 
(Φ.Ε.Κ. 138/τ.Α'). 

2. Το άρθρο 4 Ν. 2860/2000 (ΦΕΚ 251/14.11.2000) περί 
«Διαχείρισης, Παρακολούθησης και Ελέγχου του Κοινοτι¬ 
κού Πλαισίου Στήριξη και άλλες διατάξεις όπως αυτό τρο¬ 
ποποιήθηκε και συμπληρώθηκε με το άρθρο 17 του 
Ν. 3193/2003 (Φ.Ε.Κ. 266/τ.Α'/20.11.2003) περί «Κανόνων 
τιμολόγησης, ρυθμίσεις Φ.Π.Α. ηλεκτρονικών Υπηρεσιών 
και άλλες διατάξεις». 

3. Την υπ’ αριθμ. Ρ1/77900/1246/8.12.2000 Κοινή 
Υπουργική Απόφαση για τη σύσταση Ειδικής Υπηρεσίας 
στο Υπουργείο Μεταφορών και Επικοινωνιών με τίτλο 
«Υπηρεσία Διαχείρισης Επιχειρησιακού Προγράμματος 
“Σιδηρόδρομοι, Αεροδρόμια, Αστικές Συγκοινωνίες”» 
(ΕΥΔ ΕΠ/ΣΑΑΣ), όπως αυτή τροποποιήθηκε και συμπλη¬ 
ρώθηκε με τις υπ’ αριθμ. 185/Φ.2/29.1.2003 (Φ.Ε.Κ. 126/ 
τ.Β'/7.2.2003) και 373/Φ.2/11.2.2004 (Φ.Ε.Κ. 344/τ.Β'/ 
12.2.2004) όμοιες. 

4. Την Απόφαση 20000Β 161 ΡΟ 019/9.4.2001 της Επι¬ 
τροπής Ευρωπαϊκών Κοινοτήτων για Έγκρισης του 
ΕΠ/ΣΑΑΣ, όπως αυτή τροποποιήθηκε με τις 0/2002/2010/ 
26.7.2001 και 6/2003/44/17.1.2003 Αποφάσεις της Επι¬ 
τροπής Ευρωπαϊκών Κοινοτήτων. 

5. Τιςδιατάξειςτου Π.Δ. 4/2002 (ΦΕΚ3/Α/14.1.2002) πε¬ 
ρί «Εκτέλεσης ενεργειών τεχνικής βοήθειας - στήριξης 
και διαχείρισης των αντίστοιχων πόρων». 

6. Την υπ’ αριθμ. 1466/ΕΥΣ. 105/17.1.2002 Απόφαση 
του Υφυπουργού Οικονομίας και Οικονομικών. 

7. Το ενταγμένο έργο στο ΠΔΕ, ΣΑΕ 063/3, με τίτλο «Δα¬ 
πάνες Τεχνικής Βοήθειας της ΕΥΔ/ΕΠ/ΣΑΑΣ», και κωδικό 
2002ΣΕ06330000. 

8. Την υπ’ αριθμ. 297/Φ.20/10.2.2005 υποβολή προς 
έγκριση από το ΥΠΟΙΟ του Ετησίου Προγράμματος Τε¬ 
χνικής Βοήθειας έτους 2005 του ΕΠ/ΣΑΑΣ. 

9. Την υπ’ αριθμ. 23681/ΕΥΣΑΠΠ 882/4.6.2004 Εγκύκλιο 
της Ειδικής Υπηρεσίας Σχεδιασμού και Αξιολόγησης και 
Περιφερειακής Πολιτικής και Προγραμμάτων σχετικά με 
την «Κατάρτιση του Εθνικού Στρατηγικού Σχεδίου Ανά¬ 
πτυξης 2007-2013». 

10. Την υπ’ αριθμ. 48840/ΕΥΣΣΑΑΠ/13.12.2004 Εγκύ¬ 
κλιο της Ειδικής Υπηρεσίας Στρατηγικής Σχεδιασμού και 
Αξιολόγησης Αναπτυξιακών Προγραμμάτων σχετικά με 
την «Υποστήριξη στο πλαίσιο του σχεδιασμού του Εθνι¬ 
κού Στρατηγικού Σχεδίου Ανάπτυξης (Ε.Σ.Σ.Α.) της πε¬ 
ριόδου 2007-2013». 

11. Την υπ’ αριθμ. 1/1.11.2004 πρόσκληση του Προέ¬ 
δρου Ομάδας κατάρτισης «Σχεδίου Ανάπτυξης Μεταφο¬ 
ρών της Χώρας 2007-2013» για τη διεξαγωγή της πρώτης 
συνάντησης της Ομάδας. 

12. Την υπ’ αριθμ. 2254/Φ.20/22.9.2004 υπουργική από¬ 
φαση (Φ.Ε.Κ. 1504/τ.Β'/7.10.2004) περί Συγκρότησης 
Ομάδας Κατάρτισης «Σχεδίου Ανάπτυξης Μεταφορών 
της Χώρας 2007-2013». 

13. Τις Υπηρεσιακές ανάγκες, αποφασίζουμε: 

1. Τροποποιούμε το χρόνο απασχόλησης της Ομάδας 
κατάρτισης «Σχεδίου Ανάπτυξης Μεταφορών της Χώρας 
2007-2013» από οκτώ (8) μήνες σε έντεκα μήνες (11) και 
ορίζουμε εκ νέου την περίοδο απασχόλησης της Ομάδας 
ως εξής: ημερομηνία έναρξηςτην 1.11.2004 καιλήξηςτην 
30.9.2005, λόγω υπηρεσιακών αναγκών όπως προκύ¬ 
πτουν από τα ανωτέρω 10 και 11 σχετικά έγγραφα. 

2. Κατά τα λοιπά η από 22.9.2004 υπουργική απόφαση 
2254/Φ.20/22.9.2004 (Φ.Ε.Κ. 1504/τ.Β'/7.10.2004) περί 
Συγκρότησης Ομάδας Κατάρτισης «Σχεδίου Ανάπτυξης 
Μεταφορών της Χώρας 2007-2013», ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2005 

Ο ΥΠΟΥΡΓΟΣ 

ΜΙΧΑΛΗΣΛΙΑΠΗΣ 


Αριθ. 16836/1536 (6) 

Τροποποίηση της υπ’ αριθμ. 62869/6159/27.10.2004 από¬ 
φασης του Υφυπουργού Μεταφορών και Επικοινω¬ 
νιών, περί συγκρότησης της επιτροπής παρακολούθη¬ 
σης εφαρμογής των μέτρων για την εξυπηρέτηση της 
πρόσβασης εμποδιζομένων ατόμων στις Υπηρεσίες 
του ΥΠ.Μ.Ε. 

Ο ΥΦΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Της παραγράφου 4 του άρθρου 8 του Ν. 2366/1995 
(Α' 256) όπως αντικαταστάθηκε με το άρθρο 13 του 
Ν. 2578/1998 (Α' 30) και το άρθρο 48 του Ν. 2963/2001 (Α' 
268). 

β) Των άρθρων 13 και 14 του Ν. 2690/1999 (Α' 45) «Κύ¬ 
ρωση του Κώδικα Διοικητικής Διαδικασίας και άλλες δια¬ 
τάξεις». 

γ) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως το άρθρο αυτό συ¬ 
μπληρώθηκε με το άρθρο 27του Ν. 2081/1992 (Α' 154) και 
αντικαταστάθηκε με την παράγραφο 2α του άρθρου 1 του 
Ν. 2469/1997 (Α'38). 

2. Τα υπ’ αριθμ. 275 και 276/28.5.2004 έγγραφα του 
Υφυπουργού Μεταφορών και Επικοινωνιών προς τους 
εποπτευόμενους από αυτό φορείς για την υπόδειξη εκ¬ 
προσώπων που θα συμμετέχουν στην επιτροπή παρακο¬ 
λούθησης εφαρμογής των μέτρων για την εξυπηρέτηση 
της πρόσβασης εμποδιζομένων ατόμων στις Υπηρεσίες 
του ΥΠ.Μ.Ε.». 

3. Την υπ’ αριθμ. 62869/6159/27.10.2004 απόφαση του 
Υφυπουργού Μεταφορών και Επικοινωνιών, «Συγκρότη¬ 
ση της επιτροπής παρακολούθησης εφαρμογής των μέ¬ 
τρων για την εξυπηρέτηση της πρόσβασης εμποδιζομέ- 
νων ατόμων στις Υπηρεσίεςτου ΥΠ. ΜΈ». 

4. Το υπ’ αριθμ. 42/15.3.2005 έγγραφο της επιτροπής 
παρακολούθησης εφαρμογής των μέτρων για την εξυπη¬ 
ρέτηση της πρόσβασης εμποδιζομένων ατόμων στις Υπη¬ 
ρεσίες του ΥΠ. Μ. Ε» περί αντικαταστάσεωςτου Χαράλα¬ 
μπου Χίου, υπαλλήλου της Ε.Ρ.Τ., από τον Αριστείδη Πα- 
νανό, Γενικό Γραμματέα της Ε.Σ.Α.Ε.Α.,ύστερα από 
αίτημα της Εθνικής Συνομοσπονδίας Ατόμων με Ειδικές 
Ανάγκες (αριθ. 336/7.3.2005). 

5. Την υπ’ αριθμ. 18674/4176/29.3.2004 απόφαση περί 
ανάθεσης αρμοδιοτήτων του Υπουργού Μεταφορών και 
Επικοινωνιών στον Υφυπουργό Μεταφορών και Επικοινω¬ 
νιών, αποφασίζουμε: 

1. Τροποποιούμε την υπ’ αριθμ. 62869/6159/ 27.10.2004 
απόφαση του Υφυπουργού Μεταφορών και Επικοινωνιών 
και ορίζουμε ως μέλος της επιτροπής παρακολούθησης 
εφαρμογής των μέτρων για την εξυπηρέτηση της πρόσβα¬ 
σης εμποδιζομένων ατόμων στις Υπηρεσίες του ΥΠ.Μ.Ε., 
τον Αριστείδη Πανανό, Γενικό Γραμματέα της 
Ε.Σ.Α.Ε.Α.,σε αντικατάσταση του Χαράλαμπου Χίου υπαλ¬ 
λήλου της Ε.Ρ.Τ. 

2. Κατά τα λοιπά εξακολουθεί να ισχύει η υπ’ αριθμό 
62869/6159/27.10.2004 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 18 Απριλίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΝΕΡΑΝΤΖΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Οικ.9136 (7) 

Συγκρότηση Επιτροπής, υπεύθυνης για την παρακολού¬ 
θηση εφαρμογής και τον εμπλουτισμό του Νέου Κα¬ 
νονισμού Παροχών του Οργανισμού Περίθαλψης 
Ασφαλισμένων Δημοσίου. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ 
ΠΕΡΙΘΑΛΨΗΣ ΑΣΦΑΛΙΣΜΕΝΩΝ ΔΗΜΟΣΙΟΥ 

Έχοντας υπόψη: 

1. Τις διατάξεις του Ν. 2768/8.12.1999 (ΦΕΚ 273 Τεύχος 
Α') «Ρύθμιση συνταξιοδοτικών θεμάτων, σύσταση νομι¬ 
κού προσώπου δημοσίου δικαίου με την επωνυμία «Ορ¬ 
γανισμός Περίθαλψης Ασφαλισμένων του Δημοσίου 
(ΟΠΑΔ), Σύσταση Ανώνυμης Εταιρείας με την επωνυμία 
“Ανώνυμη Εταιρεία Διαχείρισης Ειδικού Κεφαλαίου 
Τ.Α.Π. - ΟΤΕ (ΕΔΕΚΤ - ΟΤΕ. Α.Ε)” και άλλες διατάξεις». 

2. Τις διατάξεις του άρθρου 3 παρ. ιζ'του Π.Δ. 52/2001 
(ΦΕΚ 41 τεύχος Α'), όπως συμπληρώθηκε με την παρ. 4 
του άρθρου 18του Ν. 3049/10.9.2002 (ΦΕΚ212τεύχοςΑ') 
και αντικαταστάθηκε με την παρ. 4 του άρθρου 22 του 
Ν. 3172/6.8.2003 (ΦΕΚ 197/τεύχος Α'). 

3. Τηνυπ’ αριθμ. 151/23.2.2005, Θέμα 7ο απόφαση του 
Δ.Στου ΟΠΑΔ. 

4. Την υφιστάμενη ανάγκη παρακολούθησης της εφαρ- 
μογής/υλοποίησης και εμπλουτισμού του Νέου Κανονι¬ 
σμού Παροχών του ΟΠΑΔ. 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους είκοσι ενός χιλιάδων 
ευρώ (21.000,00 €) πλέον εργοδοτικών εισφορών, η 
οποία θα βαρύνει τον προϋπολογισμό του ΟΠΑΔ, οικονο¬ 
μικού έτους 2005, αποφασίζουμε: 


1. Συγκροτούμε Επιτροπή, υπεύθυνη για την παρακο¬ 
λούθηση εφαρμογής καιγιατονεμπλουτισμότου Νέου Κα¬ 
νονισμού Παροχών του ΟΠΑΔ, αποτελούμενη από τους: 

Α) Κων/νο Σπυρόπουλο- - Αντιπρόεδρο του Δ.Σ του 
ΟΠΑΔ - Πρόεδρο. 

Β) Γ. Χριστόπουλο - Μέλος Δ.Σ του ΟΠΑΔ- Μέλος. 

Γ) X. Σουλελέ - Μέλος Δ.Σ του ΟΠΑΔ-εκπρόσωπος 
Α.Δ.Ε.Δ.Υ-Μέλος. 

Δ) Γ. Λεχουρίτη - Προϊστάμενο Δ2 του ΟΠΑΔ- Μέλος. 

Ε) Χρ. Τόσκα - Προϊσταμένη Δ1 του ΟΠΑΔ- Μέλος. 

ΣΤ) Α. Πανταζοπούλου - Προϊσταμένη ΥΠΑΔ Κ. Αθήνας- 
Μέλος. 

Ζ) Χρ. Ρωμανού - Υπάλληλο της Κ.Υ του ΟΠΑΔ- Γραμ- 
ματέα. 

2. Καθορίζουμε ως μηνιαία αμοιβή των μελών της Επι¬ 
τροπής, ως εξής: 

Α. Για τον Πρόεδρο εξακόσια ευρώ (600,00 €). 

Β. Γιατα μέλη πεντακόσια ευρώ (500,00 €) έκαστος. 

Γ. Για τη γραμματέα τετρακόσια (400,00 €). 

3. Έργο της παραπάνω Ομάδας Εργασίας θα είναι: Η 
παρακολούθηση εφαρμογής και ο εμπλουτισμός του Νέ¬ 
ου Κανονισμού Παροχών του ΟΠΑΔ. 

Η Ομάδα θα εργάζεται εκτός ωραρίου εργασίας των 
Υπηρεσιών του ΟΠΑΔ και θα πρέπει να παραδώσει το έρ¬ 
γο της εντός έξι (6) μηνών από τη συγκρότησή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2005 
Ο Πρόεδρος 

ΔΙΟΝΥΣΙΟΣ ΜΕΛΙΤΣΙΩΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




